als_Latn dik_Latn sag_Latn
Home » Teknologji »
Prezantohet çipi që imiton trurin
Është krijuar çipi i ri “TrueNorth”, çipi i parë më i madh në botë i realizuar ndonjëherë nga kompania IBM deri më tani, me 5.4 miliardë transistorë i cili konsumon 70 milivat të energjisë, shumë më pak energji se çipët tradicionalë. E veçanta e këtij çipi është se ai imiton trurin e njeriut.
Ai ka një milion neurone elektronike, mbi 256 milionë lidhje sinaptike artificiale, përmban 4096 procesorë, një arkitekturë të aftë për të kryer detyra komplekse shumë shpejt, dhe konsumon pak energji.
Dharmendra Modha, një bashkautor i studimit, ka thënë se ky çip paraqet një arkitekturë të re.
Sipas studiuesve, çipi ka një potencial të jashtëzakonshëm dhe mund të përdoret në syze për ata që kanë dëmtime në sy.
Ai u modelua dhe projektua pasi hulumtuesit ishin në gjendje të përqendroheshin në një mikroprocesor me madhësinë e një pulle postare të aftësive të trurit të njeriut dhe atij të superkompjuterit.
Ndryshe nga procesorët aktuale, të cilat funksionojnë në llogaritje të thjeshta matematikore bazuar mbi një arkitekturë të vjetruar, që daton prej vitit 1945, ky çip është projektuar për të imituar mënyrën se si truri i njeriut njeh modele, duke u mbështetur në rrjetet e transistorëve të dendur, të ngjashëm me rrjetet e neuroneve të njeriut.
Detajet e këtij çipi janë shpjeguar në studimin e publikuar në revistën “Science”./Shekulli/
eng_Latn als_Latn als_Latn als_Latn als_Latn als_Latn als_Latn als_Latn als_Latn